آلمان‌ین دورتموند شهرینده 900 آشیری ساغچی نئونازیلرین گئدیشینی علیهدار فیکیرلی 5 مین نفر اعتراض ائتدی.
آشیری ساغچی نئونازیلرین، حکومتین سیغینماچیلار سیاستینی اعتراض ائتمک مقصدیله گئدیش رئاللاشدیردی.
نئونازیلرین، ' سیغینماچی آخینینی دایان‌دیرین '، ' آلمانین گله‌جک گونو ' یازیلی پانکارد‌لارلا گئده‌رک، حکومتین سیغینما‌چی سیاستینی دییشدیرمه‌سینی ایسته‌دی.
گئدیش اثناسیندا تخمینن 300 آشیری ساغچی، نازی‌لرین ایستیفاده ائتدیغی قیرمیزی قره و آغ رنگ‌لی فلاما‌لار داشیدی.
شهرده عینی آندا نئونازیلرین قارشی تشکیل ائدیلن فرق‌لی گؤستری‌لره ایسه تخمینن 5 مین نفر قاتیلدی. گؤستریچی‌لر، "فاشیست‌لر چؤله" شعارلارییلا آشیری ساغچی‌لارا اعتراض ائتدی.
دورتموند بؤیوکشهر بلدیه باشقانی اولریخ سیرا، دورتموند-دا همرای‌لیک ایچینده، دونیایا آچیق اینسان‌لارین یاشادیغینی ایفاده ائده‌رک، آشیری ساغچی‌لارین تاریخین زیبیل‌لیگینه عاید اولدوق‌لارینی سؤیله‌دی.
آشیری ساغچی‌لارلا سول قروپ‌لارین قارشی-قارشییا گلممه‌سی اوچون دیگر شهرلردن تقویه اکیپلرله تخمینن 5 مین پولیس وظیفه ائتدی. آشیری ساغچی علیهداری قروپ، زامان زامان نئونازیلرین کئچه‌جگی یول‌لاری باغلاماغا چالیشدی.
پولیس‌لرین مداخیله‌سی سببیله زامان زامان سول قروپ‌لارلا امنیت ایشچی‌لری آراسیندا عربه‌ده چیخدی.
عربه‌دده 3 پولیس، آتیلان شوشه‌لر سببیله یارالاندی.
